Source: http://jogarchiv.hu/jogiforum/21/33736.html
Timestamp: 2019-09-19 21:04:06
Document Index: 20815257

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ']

Segítség EU - bírósághozforrás főoldal vissza
frescohu 2012.11.30. 16:43
Sherlock: A Legfelsőbb Bíróság nem azt írta feltételnek, hogy a feljelentőt bíróság BÜNTESSE hamis tanúzás miatt, hanem azt, hogy a hamis tanúzást mondja ki. De ezt hogyan lehet, ha nem hajlandó foglalkozni az üggyel ? Ha pedig a bíróság szerint a hamis tanúzás sértettje a bíróság volt, miért nem indítanak hivatalból eljárást ?
Sherlock 2012.11.30. 16:35
Ezt a mondatot olvasd még el párszor:
„A hamis tanúzásra vonatkozó feljelentést az ügyészség elutasította, mert a feljelentő a bíróságon az igazmondással magát vádolta volna.”
Utána nézd meg a Btk.-t és a Be.-t, végül felejtsd el Attika tanácsát jelen ügyben.
frescohu 2012.11.30. 16:01
Egyébként a feljelentő a bíróságon bizonyíthatóan 13 db hamis tanúzást követett el, de ezzel senki nem akar foglalkozni.
frescohu 2012.11.30. 16:00
Nem az ítélet ellen kellene menni, hanem az eljárás ellen: Egy büntetőügyben az elsőfokú és másodfokú bíróság kizárólag a feljelentő tanúvallomása alapján hozott ítéletet, figyelmen kívül hagyva az írásos bizonyítékokat. A perújítást azért utasították el, mert a hamis tanúzást nem bíróság mondta ki. A hamis tanúzásra vonatkozó feljelentést az ügyészség elutasította, mert a feljelentő a bíróságon az igazmondással magát vádolta volna. Pótmagánvádas eljárást indítottam a bíróságon, azonban azt elutasították, mert szerintük nem én vagyok a hamis tanúzás sértettje, hanem a bíróság.Így a kör bezárult.
Rexor 2012.11.30. 15:28
darab darab :)
Kovács_Béla_Sándor 2012.11.30. 12:27
Valószínűleg történt egy kis félreértés. Alighanem a kérdező is és Dr.Attika is Strassburgra gondolt és nem Luxemburgra.
Sherlock 2012.11.30. 12:19
És azt mond neked valamit, hogy a korábbi 3. pillérbe tartozó ügyeket az ECJ 2014-ig nem vizsgálhatja?
Dr.Attika 2012.11.30. 11:57
Nem a büntetőügy érdemi határozata ügyében dönt, hanem arról, hogy az sértette-e az eu. jogát. Vannak ilyen jogsegély szolgálatok. Döntés cca. 3 év múlva várható. Én végig csináltam egy eus ügyet, igaz polgári jogi ügyben. Pozitív volt. A magyar állam fizetett 6400,- EURO-nak megfelelő forintot. Érdemes megpróbálni.
Sherlock 2012.11.30. 09:47
Az nem dönthet büntetőügyben, úgyhogy nagy pénzeket ne fizess annak aki ezt vállalja.
frescohu 2012.11.30. 09:40
Van-e olyan intézmény, amely segítséget nyújt ahhoz, hogy egy büntetőügyet az EU bíróságához vigyek, miután itthon már minden lehetőséget végigcsináltam ? Vállal ilyet a Jogi Segítségnyújtó Szolgálat ?